Diari Oficial de la Generalitat Valenciana


Sumari del DOGV 6212, del 23-02-2010 (2010/1702)

RESOLUCIÓ de 26 de gener de 2010, del conseller de Medi Ambient, Aigua, Urbanisme i Habitatge, per la qual s'aprova el Pla Local de Prevenció d'Incendis Forestals de Venta del Moro.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   6212

Data del DOGV
:   23-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1702


Data del document
:   26-01-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Venta del Moro
    * administració local

RESOLUCIÓ de 26 de gener de 2010, del conseller de Medi Ambient, Aigua, Urbanisme i Habitatge, per la qual s'aprova el Pla Local de Prevenció d'Incendis Forestals de Venta del Moro. [2010/1702]  
La Llei 3/93, Forestal, de 9 de desembre, de la Comunitat Valenciana, estableix en l'article 55.3 que les entitats locals amb terrenys forestals al seu territori poden redactar plans locals de prevenció d'incendis, els quals són obligatoris per a les situades a zones d'alt risc d'incendis forestals.   
Igualment, el Pla de Prevenció d'Incendis Forestals del Parc Natural de les Gorges del Cabriol, aprovat per Resolució del conseller de Territori i Habitatge de 25 d'abril de 2007 (DOCV 5563, de 25.07.2007), el qual té caràcter director en la matèria de prevenció d'incendis forestals en l'àmbit del parc, estableix entre les línies d'actuació principals el foment de l'elaboració dels plans locals de prevenció d'incendis forestals dels municipis totalment o parcialment inclosos en l'àmbit del parc natural, com és el cas de Venta del Moro.  
En aquest sentit, el Pla Local de Prevenció d'Incendis Forestals de Venta del Moro s'ha elaborat a l'empara de l'Ordre de 17 de desembre de 2007, de la Conselleria de Medi Ambient, Aigua, Urbanisme i Habitatge, la qual va establir en l'annex V ajudes per a la redacció de plans locals de prevenció d'incendis forestals.  
El pla local de prevenció d'incendis forestals és una peça clau en la planificació de les mesures de prevenció d'incendis forestals, que s'articula en diferents nivells, des de l'àmbit de tota la Comunitat Valenciana fins al municipi.  
El Reglament de la Llei 3/93, forestal de la Comunitat Valenciana, aprovat per Decret 98/1995, del Govern Valencià, de 16 de maig de 1995, estableix clarament els continguts mínims que ha de contenir un pla local de prevenció, que són: descripció física, econòmica i sociològica del municipi; inventari i divisió en zones en funció del risc d'incendis; àrees d'especial protecció i prioritat de defensa, ordenances i normes d'aplicació municipal; inventari de mitjans propis i mobilitzables; protocol d'actuació en funció dels distints graus d'alerta d'incendi, i cartografia referent als punts anteriors.  
El Pla Local de Prevenció d'Incendis forestals de Venta del Moro (València) va ser aprovat pel Ple de la corporació, en sessió ordinària celebrada el dia 13 de juliol de 2009, i Traslladat a la Direcció Territorial de València de la Conselleria de Medi Ambient, Aigua, Urbanisme i Habitatge.  
D'acord amb l'anterior, vist que el pla compleix el que disposa la legislació vigent en la matèria i a proposta de la directora general de Gestió de Medi Natural, resolc:  
Article 1. Aprovació del pla   
Aprovar el Pla Local de Prevenció d'Incendis Forestals de Venta del Moro (València) com a directriu tècnica en la matèria en l'àmbit del municipi.  
El pla està estructurat en els blocs següents:  
1. Introducció: antecedents. Objectius. Aprovació del pla municipal de prevenció d'incendis forestals. Vigència del pla. Situació del terme municipal. Marc normatiu.   
2. Descripció del municipi: medi físic. Medi socioeconòmic.  
3. Anàlisi del risc d'incendis: estudi històric d'incendis. Risc d'inici d'incendis. Perillositat.   
4. Àrees d'especial protecció.  
5. Prioritat de defensa.  
6. Inventari de mitjans i infraestructures existents: inventari de mitjans propis i mobilitzables. Protocol d'actuació en funció dels distints graus de preemergència. Inventari d'infraestructures existents.  
7. Proposta d'actuacions: proposta de prevenció de causes. Proposta d'infraestructures.  
8. Programació econòmica i temporal.  
9. Col·laboradors.  
10. Equip redactor.  
Annexos: aplicació de l'anàlisi lògica de camp (CPSL) i les simulacions d'incendis forestals per a l'estudi de la perillositat i la prioritat de defensa en els plans de prevenció d'incendis forestals. Quadre resum del pla local de cremes. Anàlisi d'incendis històrics. Condicions d'inflamabilitat de les espècies mediterrànies. Models de combustible. Fitxa municipal de l'Institut Valencià d'Estadística. Fitxes de depòsits aptes per a la prevenció d'incendis forestals. Norma tècnica per a la classificació de vies en terrenys forestals del terme municipal. Manual de normes de seguretat en prevenció d'incendis forestals en l'execució d'obres i treballs realitzats en terreny forestal i voltants. Ampliació de l'apartat de fauna, flora, vegetació i masses forestals.  
Així mateix, disposa d'una referència cartogràfica completa dels diferents aspectes tractats en els blocs anteriors.   
Article 2. Caràcter subsidiari  
Les disposicions contingudes en el Pla Local de Prevenció d'Incendis Forestals de Venta del Moro constitueixen la directriu tècnica en aquesta matèria en l'àmbit del municipi, sense perjudici del caràcter subsidiari d'aquestes en la seua aplicació a les establides en el Pla de prevenció d'incendis forestals del Parc Natural de les Gorges del Cabriol, aprovat per Resolució del conseller de Territori i Habitatge de 25 d'abril de 2007 (DOCV 5563, de 25.07.2007), el marc legislatiu propi del parc natural, el pla d'ordenació dels recursos naturals aprovat segons el Decret 24/2005, de 4 de febrer, del Consell (DOGV núm. 4941, de data 08.02.2005), com també de la normativa general de prevenció d'incendis forestals.  
Article 3. Vigència del pla  
Amb caràcter general, el pla té una vigència de 15 anys, amb revisions parcials cada 5 anys.  
Contra aquesta resolució, que entrarà en vigor l'endemà de la publicació en el Diari Oficial de la Comunitat Valenciana, les persones interessades poden interposar recurs contenciós administratiu en el termini de dos mesos comptadors a partir de l'endemà de la publicació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició davant del conseller de Medi Ambient, Aigua, Urbanisme i Habitatge, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
DISPOSICIÓ TRANSITÒRIA  
Una vegada elaborat i aprovat el pla de prevenció d'incendis forestals de la demarcació forestal a què pertany Venta del Moro (València), el pla local de prevenció d'incendis forestals ha d'adaptar-se en un termini de 6 mesos al que disposa el pla de prevenció de demarcació del qual serà subsidiari.  
València, 26 de gener de 2010.- El conseller de Medi Ambient, Aigua, Urbanisme i Habitatge i vicepresident tercer del Consell: Juan Gabriel Cotino Ferrer.